01 Φεβρουαρίου 2022

**ΔΕΛΤΙΟ ΤΥΠΟΥ**

**Δωρεάν πρόγραμμα κατάρτισης στον κλάδο της πτηνοτροφίας**

**από τον Οργανισμό «Νέα Γεωργία Νέα Γενιά»**

O Οργανισμός **«Νέα Γεωργία Νέα Γενιά»,** σε συνεργασία με το **Γεωπονικό Πανεπιστήμιο Αθηνών (ΓΠΑ)** προσφέρουν **δωρεάν πρόγραμμα** κατάρτισης και συμβουλευτικήςμε θέμα **«Κρεοπαραγωγός Πτηνοτροφία».**

Το πρόγραμμα κατάρτισης, το οποίο υλοποιείται στις περιοχές **Άρτας, Ιωαννίνων** και **Χαλκίδας** θα δώσει τη δυνατότητα συνολικά σε **πενήντα πέντε (55)** νέους πτηνοτρόφους με μεγάλη, μικρή ή και καθόλου εμπειρία, να αποκτήσουν εξειδικευμένες γνώσεις και δεξιότητες για την αποτελεσματική εκτροφή κρεοπαραγωγών πτηνών, όπως το κοτόπουλο και η γαλοπούλα.

Μετά την επιτυχημένη έναρξη του προγράμματος στην **Άρτα**, το πρόγραμμα συνεχίζεται για **δεκαπέντε (15)** ωφελούμενους πτηνοτρόφους στη **Χαλκίδα.** Στόχος είναι η προετοιμασία και η ενημέρωση των νέων πτηνοτρόφων για τις τελευταίες εξελίξεις, ώστε να βελτιώσουν την αποτελεσματικότητα των εκτροφών τους, τόσο ποσοτικά όσο και ποιοτικά και να ανταπεξέλθουν με επιτυχία στις προκλήσεις του πιο δυναμικού κλάδου της κτηνοτροφίας.

H συνολική διάρκεια της δράσης στη **Χαλκίδα** ορίζεται στις **40 ώρες**, εκ των οποίων οι **32 ώρες** αποτελούν τη θεωρητική εκπαίδευση και οι **8 ώρες** είναι πρακτική άσκηση σε πτηνοτροφείο. Στο τέλος του προγράμματος δίνεται στους συμμετέχοντες βεβαίωση παρακολούθησης.

To συγκεκριμένο πρόγραμμα κατάρτισης είναι ένα από τα 14 προγράμματα του 4ου κύκλου δωρεάν προγραμμάτων κατάρτισης και συμβουλευτικής, τον οποίο ο οργανισμός «Νέα Γεωργία Νέα Γενιά» υλοποιεί σε σύμπραξη με μια πλειάδα σημαντικών φορέων και ιδρυμάτων από το οικοσύστημα της αγροδιατροφής.

To πρόγραμμα χρηματοδοτείται από τον οργανισμό **«Νέα Γεωργία Νέα Γενιά»** μέσω της ιδρυτικής δωρεάς του **Ιδρύματος Σταύρος Νιάρχος (ΙΣΝ).**

Οι ενδιαφερόμενοι μπορούν να υποβάλλουν την αίτησή τους έως τις **20 Φεβρουαρίου 2022**

Περισσότερες πληροφορίες για το πρόγραμμα και τις προϋποθέσεις συμμετοχής [εδώ](https://www.generationag.org/ptinotrofia).

**Καταληκτική ημερομηνία αιτήσεων**: 20 Φεβρουαρίου 2022

**Έναρξη προγράμματος**: Φεβρουάριος 2022

**Διάρκεια**: 10 ημέρες

**#ΤΕΛΟΣ**

**Επικοινωνία για τα Μ.Μ.Ε.**

Για περισσότερες πληροφορίες παρακαλώ επικοινωνήστε:

Κατερίνα Μπότρος

Communications and Fundraising Director

Νέα Γεωργία Νέα Γενιά

Τηλ: +30 2106917986

Κιν: +30 6976781377

email: katerina@generationag.org

Αρετή Βασμαδά

PR Account Executive

MSCOMM

Τηλ: 210 7236217

Email: vasmada@mscomm.com

**Σημειώσεις για τον εκδότη**

**Νέα Γεωργία Νέα Γενιά**

Ο οργανισμός [«Νέα Γεωργία Νέα Γενιά»](http://www.generationag.org/) στοχεύει στη δημιουργία ευκαιριών απασχόλησης και επιχειρηματικότητας για τους νέους στον κλάδο της αγροδιατροφής στην Ελλάδα. Ιδρύθηκε με πρωτοβουλία και δωρεά του Ιδρύματος Σταύρος Νιάρχος (ΙΣΝ) στο πλαίσιο του προγράμματος Επανεκκίνηση και Ενίσχυση των Νέων. Από το 2018, έχει ωφελήσει πάνω από 3.500 νέους, υλοποιώντας προγράμματα ανάπτυξης ανθρώπινου δυναμικού και ενίσχυσης της καινοτομίας και της επιχειρηματικότητας σε περισσότερα από 65 σημεία σε όλη την Ελλάδα.

Η πρωτοβουλία ξεκίνησε το 2018, με επικεφαλής το Πανεπιστήμιο Rutgers (το κρατικό πανεπιστήμιο του Νιου Τζέρσεϋ), σε συνεργασία με το Γεωπονικό Πανεπιστήμιο Αθηνών και την Αμερικανική Γεωργική Σχολή. Τον Οκτώβριο του 2020, η πρωτοβουλία εξελίχθηκε σε αστική μη κερδοσκοπική εταιρεία με έδρα την Ελλάδα, επεκτείνοντας τις δραστηριότητες και το δίκτυο συνεργατών της, διατηρώντας παράλληλα τη στενή συνεργασία με το Πανεπιστήμιο Rutgers ως στρατηγικό και τεχνικό σύμβουλο.

**Ίδρυμα Σταύρος Νιάρχος**

Το [Ίδρυμα Σταύρος Νιάρχος](http://www.snf.org/) (ΙΣΝ) [([www.SNF.org](http://www.snf.org))] είναι ένας από τους μεγαλύτερους ιδιωτικούς φιλανθρωπικούς οργανισμούς στον κόσμο και πραγματοποιεί δωρεές σε μη κερδοσκοπικούς οργανισμούς, στους τομείς της τέχνης και του πολιτισμού, της παιδείας, της υγείας και του αθλητισμού, και της κοινωνικής πρόνοιας. Από το 1996, το ΙΣΝ έχει διαθέσει συνολικά άνω των $3.3 δισεκατομμυρίων, μέσω 5.100 και πλέον δωρεών σε μη κερδοσκοπικούς οργανισμούς, σε περισσότερες από 135 χώρες ανά τον κόσμο. Το ΙΣΝ ενισχύει οργανισμούς και προγράμματα, παγκοσμίως, που αναμένεται να επιφέρουν αισθητά, διαχρονικά και θετικά αποτελέσματα στην κοινωνία και επιδεικνύουν αποτελεσματική διοίκηση και σωστή διαχείριση.

Το Ίδρυμα στηρίζει επίσης προγράμματα που συμβάλλουν στη συνεργασία φορέων δημόσιου και ιδιωτικού τομέα, ως αποτελεσματικά μέσα υποστήριξης του κοινού καλού.

**Γεωπονικό Πανεπιστήμιο Αθηνών**

Το [Γεωπονικό Πανεπιστήμιο Αθηνών](https://www2.aua.gr/el) είναι το τρίτο παλαιότερο Πανεπιστήμιο στην Ελλάδα. Ιδρύθηκε το 1920, με το όραμα να συν-δημιουργήσει και να στηρίξει την ανάπτυξη του τομέα των γεωργικών ειδών διατροφής στην Ελλάδα. Σήμερα, στόχος του ΓΠΑ είναι να επιτύχει την εκπαιδευτική́ και ερευνητική αριστεία, προκειμένου να καταλάβει μια δυναμική θέση στο διεθνές ακαδημαϊκό περιβάλλον και να ανταποκριθεί στις παραγωγικές και αναπτυξιακές ανάγκες της ελληνικής οικονομίας και κοινωνίας. Το ΓΠΑ προσφέρει υψηλού επιπέδου προπτυχιακές και μεταπτυχιακές σπουδές και επιδιώκει την έρευνα στις γεωργικές επιστήμες, ασχολείται με ένα ευρύ φάσμα θεμελιωδών και αναδυόμενων θεμάτων που αφορούν τις επιστήμες των καλλιεργειών και των ζώων, την υδατοκαλλιέργεια, τη βιοτεχνολογία, τη γεωργική μηχανική, τη διαχείριση των φυσικών πόρων, την επιστήμη των τροφίμων, τη διατροφή και την αγροτική οικονομία. Όντας σε συνεχή επαφή με όλους τους εμπλεκόμενους φορείς, η ακαδημαϊκή κοινότητα του ΓΠΑ παρέχει λύσεις σε προβλήματα που προκύπτουν στον τομέα των γεωργικών προϊόντων διατροφής.